(Návrh)

**NARIADENIE VLÁDY**

**Slovenskej republiky**

z ... 2018,

**ktorým sa mení a dopĺňa nariadenie vlády Slovenskej republiky č. 127/2016 Z. z. o elektromagnetickej kompatibilite**

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

**Čl. I**

Nariadenie vlády Slovenskej republiky č. 127/2016 Z. z. o elektromagnetickej kompatibilite sa mení a dopĺňa takto:

1. V poznámke pod čiarou k odkazu 1 sa citácia „§ 9 ods. 1 zákona č. 264/1999 Z. z.
o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov“ nahrádza citáciou „§ 4 ods. 1 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu
a o zmene a doplnení niektorých zákonov“.
2. V poznámke pod čiarou k odkazu 8 sa citácia „§ 2 ods. 1 písm. f) zákona č. 264/1999 Z. z. v znení zákona č. 254/2003 Z. z.“ nahrádza citáciou „§ 20 ods. 2 zákona č. 56/2018 Z. z.“.
3. V poznámke pod čiarou k odkazu 9 sa citácia „Nariadenie vlády Slovenskej republiky
č. 443/2001 Z. z., ktorým sa ustanovujú podrobnosti o technických požiadavkách
a postupoch posudzovania zhody na rádiové zariadenia a koncové telekomunikačné zariadenia“ nahrádza citáciou „Nariadenie vlády Slovenskej republiky č. 193/2016 Z. z.
o sprístupňovaní rádiových zariadení na trhu“.
4. V § 1 ods. 2 písmeno b) znie:

„b) letecké vybavenie podľa osobitného predpisu,10) určené výlučne na letecké použitie, ktorým je

1. lietadlo vrátane motora, vrtule, súčasti a nenainštalovaného vybavenia lietadla, okrem bezpilotného lietadla,

2. bezpilotné lietadlo vrátane motora, vrtule, súčasti a nenainštalovaného vybavenia bezpilotného lietadla, ktorého návrh sa osvedčuje podľa osobitného predpisu10a) a ktoré je určené na prevádzku výlučne na frekvenciách pridelených podľa osobitného predpisu,10b)“.

Poznámky pod čiarou k odkazom 10 až 10b znejú:

„10) Nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (Ú. v. EÚ L 212, 22.8.2018, s. 1).

10a) Čl. 56 ods. 1 nariadenia (EÚ) 2018/1139.

10b) § 10 ods. 2 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov.“.

1. V § 2 sa vypúšťajú písmená i) a j).
2. V poznámke pod čiarou k odkazu 15 sa citácia „§ 4 zákona č. 264/1999 Z. z. v znení zákona č. 436/2001 Z. z.“ nahrádza citáciou „§ 2 písm. i) zákona č. 55/2018 Z. z.
o poskytovaní informácií o technickom predpise a o prekážkach voľného pohybu tovaru.“.
3. V § 6 písm. e) sa slová „§ 14“ nahrádzajú slovami „§ 20 ods. 6“.
4. V § 6 písmeno g) znie: „g) dodať k prístroju návod na použitie a informácie uvedené v
§ 15 v štátnom jazyku, ktoré sú jednoznačné a zrozumiteľné pre používateľa oprávneného manipulovať s prístrojom.“.
5. V § 6 sa vypúšťajú písmená h) až o).

Poznámky pod čiarou k odkazom 18 až 20 sa vypúšťajú.

1. V § 7 sa vypúšťajú odseky 2 až 4. Súčasne sa zrušuje označenie odseku 1.
2. V § 8 ods. 1 písmeno c) znie: „c) výrobca nesplnil povinnosti podľa § 6 písm. b) až e) alebo“.

V § 8 ods. 1 písm. d) sa nad slovo „dokumentáciu“ umiestňuje odkaz 21.

Poznámka pod čiarou k odkazu 21 znie:

„21) § 2 písm. j) zákona č. 56/2018 Z. z.“.

V § 8 odsek 2 znie:

„(2) Dovozca je povinný zabezpečiť, že je spolu s prístrojom dodaný návod
na použitie a informácie uvedené v § 15 v štátnom jazyku, ktoré sú jednoznačné
a zrozumiteľné pre používateľa oprávneného manipulovať s prístrojom.“.

1. V § 9 ods. 1 písmeno c) znie: „c) výrobca nesplnil povinnosti podľa § 6 písm. b) až e) a g) alebo“.
2. V § 9 sa vypúšťa odsek 2. Súčasne sa zrušuje označenie odseku 1.
3. § 10 vrátane nadpisu znie:

**„§ 10**

**Rozšírenie povinností výrobcu na dovozcu alebo na distribútora**

Na dovozcu alebo na distribútora sa vzťahujú povinnosti výrobcu podľa § 6 a 20 ods. 4.“.

1. V § 11 sa nad slovo „normy“ umiestňuje odkaz 22.

Poznámka pod čiarou k odkazu 22 znie:

„22) Čl. 2 ods. 1 písm. c) nariadenia Európskeho parlamentu a Rady (EÚ) č.1025/2012
z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES
a ktorým sa zrušuje rozhodnutie Rady 87/95/EHS a rozhodnutie Európskeho parlamentu
a Rady č. 1673/2006/ES (Ú. v. EÚ L 316, 14.11.2012) v platnom znení.“.

1. § 13 vrátane nadpisu znie:

**„§ 13
EÚ vyhlásenie o zhode**

Rozsah EÚ vyhlásenia o zhode je uvedený v prílohe č. 4 a obsahuje náležitosti uvedené v postupoch posudzovania zhody podľa príloh č. 2 a 3.“.

1. § 14 sa vypúšťa.

Poznámka pod čiarou k odkazu 23 sa vypúšťa.

1. V § 16 ods. 2 sa vypúšťa druhá veta.
2. V poznámke pod čiarou k odkazu 24 sa citácia „Napríklad § 31 zákona č. 264/1999 Z. z., § 8 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, § 38 zákona č. 351/2011 Z. z. v znení zákona č. 247/2015 Z. z.“ nahrádza citáciou „Napríklad
§ 27 zákona č. 56/2018 Z. z., § 8 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov.“.
3. Poznámka pod čiarou k odkazu 25 sa vypúšťa vrátane odkazu na poznámku pod čiarou.
4. § 17 a 18 sa vypúšťajú.

Poznámky pod čiarou k odkazom 26 až 30 sa vypúšťajú.

1. V § 19 odsek 2 znie:

„(2) Notifikovaná osoba dodržiava mieru prísnosti a úroveň ochrany vyžadovanú k zhode prístroja s požiadavkami podľa tohto nariadenia vlády.“.

1. V § 19 sa vypúšťajú odseky 3 až 10.
2. § 20 vrátane nadpisu znie:

**„§ 20
Spoločné ustanovenia**

1. Na povinnosti výrobcu, splnomocneného zástupcu výrobcu, dovozcu a distribútora
sa vzťahujú ustanovenia § 5 ods. 1 písm. g), j), k), m) až q), § 6 ods. 2 až 4, § 7 ods. 2 písm. a, c), f) až k), § 8 ods. 2 písm. a) až f) zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov (ďalej len „zákon“).
2. Dovozca nesmie uviesť na trh prístroj podľa § 2 písm. b), ak výrobca nesplnil povinnosti podľa § 5 ods. 1 písm. j) a k) zákona.
3. Distribútor nesmie sprístupniť prístroj podľa § 2 písm. b) na trhu, ak výrobca nesplnil povinnosti podľa § 5 ods. 1 písm. j) a k) zákona a dovozca nesplnil povinnosti podľa
§ 7 ods. 2 písm. a) zákona.
4. Na podmienky rozšírenia povinností výrobcu na dovozcu alebo na distribútora
sa primerane vzťahuje § 9 zákona.
5. Na EÚ vyhlásenie o zhode sa vzťahuje § 23 zákona.
6. Na označenie CE sa vzťahuje ustanovenie § 25 ods. 1, 4 a 6 zákona.
7. Sprievodná dokumentácia k prístroju podľa § 16 ods. 2 obsahuje aj informácie podľa
§ 5 ods. 1 písm. j) a k) a § 7 ods. 2 písm. a) zákona.
8. Na autorizáciu, notifikáciu a práva a povinnosti notifikovanej osoby sa vzťahujú ustanovenia § 10 až 21 zákona.
9. Na dohľad nad trhom sa vzťahujú ustanovenia § 26 písm. a) a b), § 27 a 28 zákona.“.

Poznámky pod čiarou k odkazom 31 až 35 sa vypúšťajú.

1. V prílohe č. 3 časti A ôsmom bode prvom odseku sa slovo „úrad“ nahrádza slovami „Úrad pre normalizáciu, metrológiu a skúšobníctvo Slovenskej republiky (ďalej len „úrad“)“.
2. V prílohe č. 3 časti A ôsmom bode treťom odseku sa za slová „komisia, členské štáty“ dopĺňajú slová „Európskej únie a štáty, ktoré sú zmluvnou stranou Dohody o Európskom hospodárskom priestore (ďalej len „členské štáty“)“.
3. Príloha č. 4 sa vypúšťa.

**Čl. II**

Toto nariadenie vlády nadobúda účinnosť 1. októbra 2018.